विडम्बना यह है कि बाबा साहब के समान साझेदारी के विचार पर आगे बढने के बजाय विपक्ष पश्चिम विभेदकारी व विध्वंसकारी राजनीति कर रहा है। ये वे दल हैं जिनका दलित कल्याण को लेकर स्वयं का रिकार्ड दागदार रहा है। कांग्रेस की यूपीए सरकार के दोनों कार्यकाल में दलितों पर अत्याचार के मामले बेतहाशा बढ़े थे। ऐसी कांग्रेस की यूपीए सरकार दस सालों तक मायावती की बसपा, अखिलेश यादव की समाजवादी पार्टी, वामदलों व अन्य विपक्षी दलों के समर्थन से चली। आज फिर सत्ता पाने के लिए विपक्षी के सारे दल मिलकर षडयंत्र कर रहे हैं, जो कभी कांग्रेस ने बाबा साहब को संसद से बाहर रखने के इरादे से उनको चुनाव हरवाने के लिए किया था। क्योंकि कांग्रेस डरती थी कि बाबा साहब दलितों व वंचितों के पक्ष में संसद में विषय उठाएंगे तो उसकी पोल खुलेगी।